**Ministru kabineta noteikumu projekta "Grozījums Ministru kabineta 2017. gada 3. janvāra noteikumos Nr. 20 "Atbalstāmo investīciju projekta pieņemšanas un īstenošanas kārtība"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots pēc Ekonomikas ministrijas iniciatīvas, lai pārņemtu prasības, kas izriet no Komisijas 2017.gada 14.jūnija Regulas (ES) 2017/1084, ar ko Regulu (ES) Nr.651/2014 groza attiecībā uz atbalstu ostu un lidostu infrastruktūrai, paziņošanas robežvērtībām atbalstam kultūrai un kultūrvēsturiskā mantojuma saglabāšanai un atbalstam sporta un multifunkcionālai atpūtas infrastruktūrai un reģionālā darbības atbalsta shēmām tālākajos reģionos un ar ko Regulu (ES) Nr.702/2014 groza attiecībā uz attiecināmo izmaksu aprēķinu (turpmāk – Regula Nr.2017/1084). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Pašreizējā situācija un pastāvošais tiesiskais regulējums:**Likuma “Par uzņēmumu ienākuma nodokli” (turpmāk – Likums) 17.2 pants un Ministru kabineta 2017.gada 3.janvāra noteikumi Nr.20 “Atbalstāmo investīciju projekta pieņemšanas un īstenošanas kārtība” (turpmāk – MK noteikumi Nr.20) noteic valsts atbalsta “Uzņēmumu ienākuma nodokļa atlaide par veiktajiem sākotnējiem ilgtermiņa ieguldījumiem” saņemšanas un piemērošanas nosacījumus un kārtību. Tā kā minētais atbalsts atbilst Komisijas 2014.gada 17.jūnija regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Regula Nr.651/2014) 1.panta 1.punkta a) apakšpunktā noteiktajai atbalsta kategorijai (reģionālais atbalsts), Likuma un MK noteikumu Nr. 20 normas atbilst Regulā Nr.651/2014 paredzētajiem nosacījumiem un prasībām.**Pastāvošā tiesiskā regulējuma nepilnības:**2017.gada 10.jūlijā ir stājusies spēkā Regula Nr.2017/1084, ar kuru tiek grozīta Regula Nr.651/2014. Atbilstoši Regulas Nr.2017/1084 1. panta 10. punktam, kas paredz papildināt Regulas Nr.651/2014 14. pantu ar 16. punktu, reģionālā atbalsta saņēmējam papildus Regulā Nr.651/2014 iepriekš paredzētajiem nosacījumiem un prasībām ir vēl jāapliecina, ka tas pēdējo divu gadu laikā pirms pieteikšanās uz atbalstu nav veicis pārcelšanu uz uzņēmējdarbības vietu, kurā tiks veikts sākotnējais ieguldījums, kuram pieprasīts atbalsts, un apņemas to nedarīt divus gadus pēc tam, kad ir pabeigts sākotnējais ieguldījums, kuram tiek pieprasīts atbalsts. Tā kā spēkā esošā Likuma un MK noteikumu Nr. 20 redakcija neparedz šāda apliecinājuma iesniegšanas nepieciešamību, pastāv iespēja, ka reģionālais atbalsts tiks piešķirts projekta iesniedzējiem, kas neatbilst jaunajai prasībai. Minēto seku novēršanai nepieciešams izstrādāt grozījumus MK noteikumos Nr. 20, paredzot iepriekš minētā apliecinājuma iesniegšanu, kā arī papildinot atbalstāmo investīciju projektu vērtēšanas kritērijus (MK noteikumu Nr.20 3.pielikums) ar papildu kritēriju, lai investīciju projektu izvērtēšanas komisija varētu pārbaudīt investīciju projekta atbilstību jaunajai prasībai.**Noteikumu projekta izstrādes mērķis:**Noteikumu projekts izstrādāts ar mērķi pielāgot valsts atbalsta “Uzņēmumu ienākuma nodokļa atlaide par veiktajiem sākotnējiem ilgtermiņa ieguldījumiem” saņemšanas prasības ar jaunajām reģionālajam atbalstam piemērojamajām Regulas Nr.651/2014 prasībām.**Noteikumu projekta būtība:**Ieviest prasības, kas izriet no grozījumiem Regulā Nr.651/2014.  |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs tos uzņēmumu ienākuma nodokļa maksātājus, kuri plāno iesniegt Ekonomikas ministrijā projekta pieteikumu atbalstāmā investīciju projekta statusa iegūšanai.  |
| 2. | Tiesiskā regulējuma ietekme uz tautsaimniecību un administratīvo slogu | Potenciālajiem projekta pieteikumu iesniedzējiem būs jāatbilst papildu prasībai, kas izriet no Regulas Nr.651/2014 14. panta 16. punkta, un jāapliecina šī atbilstība, parakstot MK noteikumos Nr. 20 1. pielikumā ietverto veidlapu “Projekta pieteikums”. Ņemot vērā to, ka Noteikumu projekts neparedz papildu dokumentu pievienošanu vai citu papildu darbību veikšanu, kā arī pienākums atbilst jaunajai prasībai izriet no augstāka juridiska spēka normatīvā akta - Eiropas Savienības regulas, Noteikumu projekts nemaina potenciālo projekta pieteikumu iesniedzēju pienākumus un nepalielina administratīvo slogu. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts nerada ietekmi uz valsts budžetu un pašvaldību budžetiem |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts nerada ietekmi uz spēkā esošo tiesību normu sistēmu |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar grozījumiem tiek ieviestas prasības, kas izriet no Regulas Nr.651/2014 14. panta 16. punkta |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2014.gada 17.jūnija regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (ar grozījumiem, kas izriet no Komisijas 2017.gada 14.jūnija Regulu (ES) 2017/1084, ar ko Regulu (ES) Nr.651/2014 groza attiecībā uz atbalstu ostu un lidostu infrastruktūrai, paziņošanas robežvērtībām atbalstam kultūrai un kultūrvēsturiskā mantojuma saglabāšanai un atbalstam sporta un multifunkcionālai atpūtas infrastruktūrai un reģionālā darbības atbalsta shēmām tālākajos reģionos un ar ko Regulu (ES) Nr.702/2014 groza attiecībā uz attiecināmo izmaksu aprēķinu) |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.651/2014 14. panta 16. punkts | Noteikumu projekta 1.pielikuma 3.sadaļa “Projekta pieteikuma apliecinājums” un 3.pielikuma 1.16.apakšpunkts. | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Sabiedriskā līdzdalība projekta izstrādē netika piemērota, jo Noteikumu projekts nemaina esošo tiesisko regulējumu, kā arī neparedz ieviest jaunas politiskas iniciatīvas. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru. |
| 3. | Cita informācija | Nav |

Iesniedzējs:

Ministru prezidenta biedrs,

ekonomikas ministrs A.Ašeradens

Vīza: Valsts sekretārs J.Stinka

Siliņa 67013027

Sigita.Silina@em.gov.lv